காமராஜ் நகர் நெசவாளர் காலனி 'என்ற பகுதி சேலத்தின் மேற்குப் பகுதியில் சேலம்-கடலூர் மெயின் ரோட்டில் அமைந்துள்ளது. மேலும் இப்பகுதி சேலம் மாநகராட்சிக்கு உட்பட்ட 37 மற்றும் 9 வது கோட்டங்களை உள்ளடக்கிய ஒரு பகுதியாகும். பொதுவாக அம்மாபேட்டை காலனி என்று மக்களால் அழைக்கப்படுகிற ஒரு பகுதியும் கூட இதுவாகும். 1964 ஆம் ஆண்டு நெசவாளர்களுக்கென அப்போதைய முதலமைச்சர் மதிப்பிற்குறிய காமராஜர் அவர்களாலும், அப்போதைய சேலம் சட்டமன்ற உறுப்பினர் அ.மாரியப்பன் அவர்களாலும் உருவாக்கப்பட்ட பகுதியாகும். நெசவாளர்களுக்காகவே அரசினால் நெசவாளர் கூட்டுறவு சங்கம் மூலம் வீடுகள் கட்டி கொடுக்கப்பட்டு மாதத்தவனை மூலம் அவர்களிடமிருந்து வசூல் செய்யப்பட்டது. மேலும் இங்கு அமைந்திருக்கக்கூடிய உழவர் சந்தை மிகவும் அப்பகுதி மக்களுக்கு பயனுள்ளதாக அமைந்துள்ளது. இப்பகுதி முழுவதும் விசைத்தறிகள் மற்றும் கைத்தறிகள் நிறைந்து காணப்படுகிறது. மேலும் ஒரு மாநராட்சி துவக்கப்பள்ளியும், ஒரு மாநகராட்சி நடுநிலைப்பள்ளியும், அரசு உயர்நிலைப்பள்ளியும் இங்கு அமைந்துள்ளது.

இந்த வரைவுச் சட்டம், 10 ஆகஸ்டு 2017 அன்று நாடாளுமன்றத்தில் அறிமுகம் செய்யப்பட்டது. மேலும் வரைவுச் சட்டம் நாடாளுமன்றக் கூட்டுக் குழுவின் பரிசீலனையில் உள்ளது. நாடாளுமன்றக் கூட்டுக் குழு, வரைவுச் சட்டத்தில் குறிப்பிட்டுள்ள நடைமுறைகள் குறித்து, அனைத்து வங்கிகள் மற்றும் நிதி நிறுவனங்களின் கருத்துக்களை கேட்டு, தனது முடிவினை நாடாளுமன்றத்தில் சமர்ப்பிக்க உள்ளது.

இரு இணைப்புகள் தரப்பட்டுள்ளன. ""பொதுச் செபங்கள்"" என்னும் முதல் இணைப்பில் கத்தோலிக்க மக்கள் நடுவே பொதுவாக வழக்கத்தில் உள்ள இறைவேண்டல்கள் தரப்பட்டுள்ளன. இரண்டாம் இணைப்பில் ""கத்தோலிக்க நம்பிக்கையின் வாய்பாடுகள்"" வழங்கப்படுகின்றன. எடுத்துக்காட்டாக,

நியோக்கோலோ-கோபா தேசியப் பூங்கா செனெகலின் உயர்நிலப் பகுதியில், கினியாவின் வடகிழக்கு எல்லையை அண்டி அமைந்துள்ளது. மேல் காம்பியா ஆறு இப்பகுதியூடாகவே பாய்கிறது. உயிர்க்கோளப் பூங்கா 9,130 சதுர கிலோமீட்டர் பரப்பளவு கொண்டது. பெரிய வளைவான வடிவத்தில் அமைந்துள்ள இது, கினி-பிசாவு எல்லைக்கு அண்மையில் மேல் காசாமான்சே/கோல்டா பகுதியில் தொடங்கி தாம்பாகவுண்டா பகுதிக்குள் கினியா எல்லையில் இருந்து 100 கிமீ தொலைவுவரை வருகிறது. இதன் உயரம் 16 மீட்டர் தொடக்கம் 311 மீட்டர் வரை காணப்படுகின்றது.

ஒரு 100 கிராம் சேவையில், தர்பூசணி பழம் 30 கலோரிகள் மற்றும் குறைந்த அளவு அத்தியாவசிய ஊட்டச்சத்துக்கள் (அட்டவணை) வழங்குகிறது. வைட்டமின் சி மட்டுமே தினசரி மதிப்பு (அட்டவணை) 10% மதிக்கத்தக்க உள்ளடக்கத்தில் உள்ளது. தர்பூசணி கூழ் லியோபோபீன் உட்பட கரோட்டினாய்டுகளைக் கொண்டுள்ளது..

மேரி அன்னிங் (Mary Anning) (1799 மே 21 - 1847 மார்ச்சு 21) என்பவர் பிரித்தானிய ஆய்வாளரும் தொல்பொருள் ஆய்வாளரும் ஆவார். இவர் பல புதைபடிவங்களைச் சேகரித்துள்ளார். புவியின் வரலாற்றைப் பற்றியும், முற்கால வரலாறு பற்றியும் நிறைய தெரிவித்துள்ளார்.

ஐரோப்பியர் வருகைக்கு முன்பு பிறிஸ்பேன் பகுதியில் ஜாகிரா மற்றும் டுரூபல் இனத்தைச் சார்ந்த ஆஸ்திரேலியப் பழங்குடிகள் வசித்து வந்தனர். தற்போதைய மத்திய வணிகப் பகுதியை அவர்கள் மியான்-ஜின் (கூர்முனை வடிவ இடம் எனப் பொருள்) என அழைத்து வந்தனர். மொரிட்டோன் குடா முதலில் மேத்தியூ பிலிண்டர்சுவினால் கண்டுபிடிக்கப்பட்டது. 1799 சூலை 17 இல் பிலிண்டர்சு வூடி முனை என இன்று அழைக்கப்படும் இடத்தில் தரையிறங்கினார். குடாவில் இருந்து பார்க்கும் போது இவ்விடத்தில் சிவப்பு நிற செங்குத்துப் பாறைகள் காணப்பட்டமையினால் அவர் ""ரெட் கிளிஃப் முனை"" எனப் பெயரிட்டார். 1823 இல் ஆளுனர் தோமசு பிறிஸ்பேன் குற்றவாளிகளுக்கான புதிய குடியேற்றத் திட்டம் ஒன்றை அமைப்பதற்கு ஆணையிட்டார்.